Lammassaaren retki
2026-04-14 18:00 - 20:30 (Europe/Helsinki)
Lammassaaren iltaretkellä havainnoidaan Vanhankaupunginlahden kevätlintuja: mennen tullen pitkoksilla ja Lammassaaren katselulavalla. Kävelyä retkellä kertyy non 3 km. Reitti on esteetön. Pornaistenniemessä on loiva ylä- ja alamäki.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisätietoja Tringan retkistä myös tästä:
Tringan retket: tietoja ja ohjeita

Kenelle: Retki on vain Tringan jäsenille, enintään 18 osallistujaa.
Retkimaksu: 15 €
Oppaana: Kalle Meller
Retken lähtö klo 10, Katariina Saksilaisenkadun eteläpää, koirapuiston kulmaus
Lähtöpaikka kartalla
Retken päättyminen noin klo 13
Ilmoittautuminen alkaen 1.3. klo 9, viimeistään 11.4. seuraavan linkin kautta:
Ilmoittautuminen Lammassaaren retkelle
Peruthan ilmoittautumisesi ellet pääsekään retkelle.
Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruminen: opastuksetÄTtringa.fi
Voit antaa retkestä palautetta: retkipalautelomake. Palautteista on paljon hyötyä Tringan tulevien tapahtumien suunnittelussa.

Vanhankaupunginlahden lintuopastus Lammassaaren katselulavalla
2026-04-15 18:00 - 20:00, 2026-04-23 18:00 - 20:00
Tringan opas päivystää Lammassaaren katselulavalla klo 18-20. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu kävelyteitä tai pitkospuita kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Lammassaaren katselulava sijaitsee Vanhankaupunginlahden Lammassaaressa. Kulku Katariina Saksilaisen kadun eteläpäästä Pornaistenniemen kautta pitkospuureittiä Lammassaareen. Saareen tultuasi seuraa opasteita. Matkaa on noin 1,5 km. Lintulavalle on esteetön reitti. Pornaistenniemessä on lyhyt mäki, mutta avustajan kanssa pyörätuolilla kulku onnistuu.
Lammassaaren katselulava kartalla.

Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on paljon hyötyä tulevien tapahtumien suunnittelussa.

Kivinokan retki TÄYNNÄ
2026-04-15 18:00 - 20:30
Kivinokan iltaretkellä kierretään 2-3 km:n kierros alueen hiekkateitä ja metsäpolkuja ja havainnoidaan kevätillan lintuja. Pitkospuureitillä kuulostellaan alkuillan laulajia ja lintulavalla tähystellään Saunalahden lintuja ja pidetään evästauko. Kulkuväylät alueella ovat helppokulkuisia.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisätietoja Tringan retkistä myös täältä:

Kenelle: Retki on vain Tringan jäsenille, enintään 16 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Olli Keskikallio
Retken lähtö klo 17 Kulosaaren kartanon pysäköintialue, Kipparlahdensilmukka 5
Lähtöpaikka kartalla
Retken päättyminen noin klo 19.30
Ilmoittautuminen ja retkimaksu alkaen 1.3. klo 9 , viimeistään 27.3. seuraavan linkin kautta
https://tringa.tapahtumiin.fi/fi/events/e/kivinokan-retki/699ded200a201285138b4568
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkestä palautetta: retkipalautelomake. Palautteista on paljon hyötyä Tringan tulevien tapahtumien suunnittelussa.

Paloheinän retki TÄYNNÄ
2026-04-16 18:00 - 20:30
Paloheinän iltaretkellä kierretään muutaman kilometrin lenkki Keskuspuiston pohjoisosassa. Retkellä keskitytään kuuntelemaan kevään laulajia: rastaita, pajulintua, punarintaa ym. Metsäkirvinen ja peukaloinen ovat nekin alueen asukkeja. Kaukoputkea ei tällä retkellä ole tarpeen ottaa mukaan.
Lue lisätietoja retkistä:

Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on vain Tringan jäsenille, enintään 15 osallistujaa
Retkimaksu: 20 €
Oppaana: Juha Salin
Retken lähtö: Klo 18, Paloheinän ulkoilumaja
Lähtöpaikka kartalla
Retken päättyminen: Noin klo 20.30, sama paikka
Ilmoittautuminen ja retkimaksu alkaen 1.3. klo 9, viimeistään 13.4. seuraavan linkin kautta:
https://tringa.tapahtumiin.fi/fi/events/e/paloheinan-retki/698a14bcad860be80a8b4569
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Porkkalan retki
2026-04-18 07:00 - 16:30
Porkkalan retken pääkohde on Porkkalan Pampskatanin kallioniemeke, suosittu muutonseurantapaikka. Pampskatanilla viivytään kevätmuuttoa seuraten niin kauan kuin mielenkiintoista seurattavaa näkyy, kuitenkin vähintään 3 tuntia. joten ota tarpeeksi lämmintä ja tuulenpitävää vaatetta mukaan. Pampskatanille on kävelymatkaa bussilta metsä- ja kalliopolkuja pitkin noin 1,5 km. Polun varren kallioilla saattaa olla paikoin liukasta ja kosteissa kohdissa mutaista, joten kunnon maastojalkineet kannattaa laittaa jalkaan. Pampskatan-staijauksen jälkeen retki jatkuu Kirkkonummen Maatilapuotiin kahvitauolle. Maatilapuodin ympäristössäkin on hyvät mahdollisuudet lintujen tarkkailuun. Lintutilanteen mukaan saatetaan poiketa vielä jossain reitin varren kohteessa. Paluu kuitenkin viimeistään klo 16.30.
Kaukoputkesta on tällä retkellä paljon hyötyä. Kysy, olisiko Tringan lainakaukoputki Lintuvarusteessa tai Foto Fennicassa vapaana.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue retkiohjeita myös täältä:

Kenelle: Retki on vain Tringan jäsenille. Enintään 40 osallistujaa.
Oppaana: Aleksi Mikola, Pyry Laurikka ja Ahti Ihonen
Retkimaksu: Tringan jäsen 55 €. Tringan jäsen Alle 18-v./opiskelija/työtön 35 €. Maksu sisältää opastuksen, kuljetuksen tilausbussilla ja tapaturmavakuutuksen retken ajan.
Lähtöpaikka: Kiasman matkailuliikenteen pysäkki, Mannerheiminaukio 2
Lähtöpaikka kartalla
Retkiaika: Lähtö klo 7.00. Paluu Kiasmalle viimeistään klo 16.30
Ilmoittautuminen ja retkimaksu alkaen 1.3. klo 9, viimeistään 11.4. seuraavan linkin kautta:
https://tringa.tapahtumiin.fi/fi/events/e/porkkalan-retki/696e538019579ece068b4568
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 11.4., sinulle palautetaan maksamasi retkimaksu – (miinus) 15 €.
Mikäli perut osallistumisesi 12.4. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: OpastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Viikin kevätlinnut 6
2026-04-18 08:00 - 11:00
Viikin kevätlinnut -retkisarjan kolmituntisilla retkillä seurataan kevätmuuton etenemistä Viikin alueella ja yritetään saada kokoon 100 eri havaittua lintulajia. Viikin-Vanhankaupunginlahden alue on yksi Tringan alueen monipuolisimmista lintualueista. Viime vuonna lajeja kertyi vastaavalla retkisarjalla yhteensä 121.
Sää- ja lintutilanteen mukaan retki painottuu kiertelyyn tai muutonseurantaan. Retki soveltuu hyvin myös lintuharrastuksen vasta-alkajille. Kaukoputkesta on hyötyä etenkin Vanhankaupunginlahdelle tähytessä mutta kiikareillakin pärjää hyvin. Kulkuväylät ovat helppokulkuisia mutta eivät esteettömiä.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue retkiohjeita myös täältä:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Aapo Salmela
Retken lähtö klo 8, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 11, sama paikka
Ilmoittautuminen alkaen 1.3. klo 9, viimeistään 15.4. seuraavan linkin kautta:
https://tringa.tapahtumiin.fi/fi/events/e/viikin-kevatlinnut-6/696a7bfa931f3310808b4579
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Isosaaren retki TÄYNNÄ Jonokin täynnä
2026-04-18 08:00 - 13:00
Isosaareen ei tänäkään vuonna pääse retkeilemään reittiveneellä. Tringan retkellä saareen kuitenkin pääsee tilausveneellä. Isosaaren retkellä havainnoidaan kevään ulkosaaristoa. Allit laulavat, haahkat mouruavat ja riskilät ovat pesäluodoillaan. Hyvällä onnella nähdään ristisorsa ja teeri. Retkellä kävellään noin 5 kilometriä helppokulkuisilla reiteillä. Opas Eero Haapanen tietää paljon Isosaaren historiasta, josta siitäkin retkellä kuullaan.
Isosaari toimi puolustusvoimien linnakkeena vuoteen 2014 asti. 2017-2023 Isosaari oli avoinna kävijöille. Merenalaisen vesiputken putkirikko talvella -24 päätti – ainakin toistaiseksi – saaren turistipalvelut. Putkirikon vuoksi saaressa ei ole käytössä wc-tiloja, eikä siellä ole muitakaan palveluja. Taksiveneessäkään ei ole wc:tä mutta Kauppatorilla on.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue retkitietoja myös täältä:
https://tringa.fi/retkiohjeita/
Kenelle: Retki on vain Tringan jäsenille. Enintään 24 osallistujaa.
Oppaana: Eero Haapanen
Retkimaksu: Tringan jäsen 76 €. Maksu sisältää opastuksen, kuljetuksen tilausveneellä, tapaturmavakuutuksen retken ajan.
Retken lähtö: Klo 8 Kauppatori, Keisarinluodonlaituri. Ole paikalla klo 7.45.

Retken päättyminen: Paluulähtö Isosaaresta klo 12, Kauppatorilla ollaan noin klo 13.
Ilmoittautuminen ja retkimaksu: alkaen 1.3. klo 9, viimeistään 3.4. seuraavan linkin kautta:
https://tringa.tapahtumiin.fi/fi/events/e/isosaaren-retki/6963ff2b3de015c4178b4567
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 3.4., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 4.4. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi. Ilmoita jonovarauksen yhteydessä puhelinnumerosi.
Tiedustelut: opastuksetÄTtringa.fi
Voit antaa retkestä palautetta: retkipalautelomake. Palautteista on paljon hyötyä tulevien tapahtumien suunnittelussa.

Aloittelevan lintuharrastajan Viikin retki
2026-04-18 09:00 - 12:00
Aloittelevan lintuharrastajan retket on tarkoitettu ja soveltuvat nimensä mukaisesti parhaiten aloitteleville lintuharrastajille. Retkillä keskitytäänkin havainnoimaan ja opetellaan tunnistamaan hyvin havaittavissa olevia lintuja. Mistä voi tietää, että tämä lintu on juuri tämä eikä joku muu melko samannäköinen? Oppaalta voi rauhassa kysellä linnuista, hyvistä Tringan alueen lintupaikoista, lintuharrastuksesta ja Tringan toiminnasta.
Retkellä kävellään helppokulkuista reittiä Viikin koetilan peltojen halki Hakalan katselulavalle ja takaisin. Kevään lintuja näkyy ja kuuluu runsaasti. Kävelyä kertyy 3-4 km. Jos sinulla on kiikarit, ota ne mukaan. Jätäthän koiraystäväsi kotiin.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleisohjeita retkistä:
Kenelle: Retki on suunnattu lintuharrastusta aloitteleville. Retkelle voivat ilmoittautua Tringaan kuulumattomat sekä Tringaan vuonna 2024 tai sen jälkeen liittyneet. Enintään 25 osallistujaa.
Retkimaksu: Maksuton
Oppaana: Mikko Salonen
Retken lähtö: Klo 9, Viikki/Koetilantie/Lintuvarusteen edusta
Lähtöpaikka kartalla
Retken päättyminen: Noin klo 12, sama paikka
Ilmoittautuminen: Alkaen 1.3. klo 9, viimeistään 16.4. seuraavan linkin kautta:
Klikkaa tästä
Peruthan ilmoittautumisesi ellet pääsekään retkelle. Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Porkkalan lintuviikko: lintulauantai Fyyrissä
2026-04-18 10:00 - 14:30 | Kirkkonummen pääkirjasto Fyyri, Kirkkotori 1, Kirkkonummi, 02400, Suomi
Tervetuloa viettämään Lintulauantaita kirjastotalo Fyyriin! Tule pelaamaan lintuvisaa tai kuuntelemaan saaristoekologi Panu Kuntun luentoa saaristolinnuston tutkimusretkestä! Kirjastolla on myös esillä lintuaiheista tieto- ja kaunokirjallisuutta kotiin lainattavaksi.
Päivämäärä: la 18.4.2026
Aika: 10.00–14.30
Paikka: kirjastotalo Fyyri (Kirkkotori 1, Kirkkonummi)
Maksuton, ei ilmoittautumista, ei ikärajaa

10.00-12.45 Lintuvisa ja lintumaalausta Lukuportailla

Opi tuntemaan lintulajeja helposti ja hauskasti, Porkkalan lintuviikon aktiivit.
Lintumaalausta iholle, kuvittaja Sofia Koistinen

10.00-12.45Kirjastobongaus kirjaston ulkopuolella

Kirjastobongaus: kuinka monta lajia havaitaan aamupäivän aikana torin ympäristössä? Lintuviikon opas Nico Niemenmaa näyttää havaitsemiaan lintuja ja kertoo lintuharrastuksesta.

13.00-14.30 Mörne-sali: Lintuviikon avajaiset & Panu Kuntun luento

13.00–13.15 Lintuviikon avajaissanat Kunnanjohtaja Virpi Sailas
13.15.–14.30 Panu Kunttu: Kaikki luodon linnut – Saaristolinnuston tutkimusretki Pentti Linkolan jäljillä

Kemiönsaaressa asuvat saaristoekologi Panu Kunttu ja eräopas Sanna-Mari Kunttu seurasivat kajakeillaan meloen Pentti Linkolan perheineen 1970-luvulla soutaen tekemää lintujen laskentareittiä. Reitti kulki halki lounaisen saariston Salosta Poriin. Seitsemän viikon ja yli tuhannen kilometrin mittaisella retkellä tutkittiin lintuja ja havainnoitiin luonnon muutoksia. Tutkimusretki muuttui seikkailuksi, kun vastoinkäymisiä ilmaantui ja kovat tuulet vangitsivat melojat autioille luodoille.
Matkasta syntynyt kirja Kaikki luodon linnut vie lukijan tutkimusretkelle ainutlaatuisen saariston monimuotoiseen luontoon. Matkalla koetaan upeita hetkiä vielä säilyneillä erämaisilla alueilla, mutta nähdään myös hävitettyä luonnonmaisemaa. Kokemuksia peilataan Linkoloiden retkeen. Kertomusta rytmittävät tieto-osuudet linnuston ja saaristoympäristön muutoksista, luonnon ilmiöistä ja retkeilystä.
Tapahtuma järjestetään yhteistyössä Kirkkonummen kunnan kanssa. Tapahtumaa sponsoroi Borearctia Oy.
Esteettömyys: Kirjastotalo on kynnyksetön ja ulko-ovet ovat itsestään avautuvat sähköovet. Fyyristä löytyy esteettömiä wc-tiloja. Invapysäköintipaikka on talon pohjoispuolella eli parkkipaikan puolella. Mörne-salissa on käytössä induktiosilmukka.
Lisätietoja Porkkalan lintuviikosta: porkkalanlintuviikko.fi/

Vanhankaupunginlahden lintuopastus Hakalan katselulavalla
2026-04-18 13:00 - 15:00, 2026-04-25 13:00 - 15:00
Tringan opas päivystää Hakalan katselulavalla klo 13-15. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Hakalan katselulava sijaitsee Vanhankaupunginlahtea reunustavan kevyen liikenteen väylän varrella. Paikalle pääsee kävellen tai polkupyörällä Viikistä Hakalanniementien kautta tai Herttoniemen-Fastholman suunnalta jatkamalla kevyen liikenteen väylää kohti Hakalaa. Viikin Gardeniasta matka on noin 2 km, samoin Herttoniemestä.
Hakalan katselulava kartalla
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on paljon hyötyä tulevien tapahtumien suunnittelussa.

Nuorten retki Santahaminaan
2026-04-19 08:00 - 12:00
Tringan nuoret goes Santahamina!

Tervetuloa nauttimaan alkukevään lintuloistosta Santahaminan sotilassaarelle. Retkellä tarkkaillaan monipuolisesti niin merilintuja, kuin rannoilla pysähtyviä muuttolintuja. Saaren hienoissa vanhoissa metsissä havaitaan säännöllisesti viisi tikkalajia. Santahamina on yksi pääkaupunkiseudun parhaista paikoista havaita aikaisia kevätmuuttajia ja harvinaisia harhailijoita. Nähdäänkö retkellä kenties vuoden ensimmäinen kyhmyhaahka, räyskä tai ruskosuohaukka?

Lämmin pukeutuminen on tarpeen. Kaukoputkesta on hyötyä. Kävelyä retkellä kertyy 3-5 km. Kulkureitti ei ole esteetön.

Koska retki tehdään puolustusvoimien alueelle, jolla liikkuminen ilman kulkulupaa on tarkoin säädeltyä, ilmoittautuneille lähetetään noin viikko ennen retkeä lisäohjeita saapumisesta ja Santahaminassa kulkemisesta. Ilmoittautumisen yhteydessä kysytään kulkulupaa varten henkilötietoja.

Huoltaja saa tulla tuomaan osallistujan retken lähtöpaikalle saareen, tarvittaessa myös mukaan retkelle. Lähtöpaikka sijaitsee puolustusvoimain alueella noin 2 km:n päässä Santahaminan sisääntuloportilta. Myös huoltajalle haetaan tällöin kulkulupa joten huoltajan henkilötiedot ja mahdollinen auton rekisteritunnus tulee ilmoittaa ilmoittautumisen yhteydessä. Mikäli huoltaja osallistuu retkelle, hänelle tulee tehdä oma ilmoittautuminen.

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.

Lue lisätietoja Tringan retkistä täältä:

Kenelle: Retki on vain Tringan 10-29 -vuotiaille jäsenille. Enintään 20 osallistujaa.
Oppaana: Paul Segersvärd
Retkimaksu: Maksuton
Retken lähtö: Klo 8, Santahaminantien eteläpää, bussin 86 päätepysäkin viereinen pysäköintialue. Saavuthan ajoissa paikalle. Ryhmä lähtee matkaan retken esittelyn jälkeen 08:05. Tämän jälkeen retkelle ei voi enää tulla.
Lähtöpaikan karttalinkki
Retken paluu: Noin klo 12, sama paikka
Ilmoittautuminen alkaen 1.3. klo 9, viimeistään 9.4. oheisen linkin kautta:
https://login-lv.creamailer.fi/survey/efzzdqtvocb0z
Ilmoittautumisen yhteydessä kysytään kulkulupaa varten henkilötietoja.
LUE TARKOIN ILMOITTAUTUMISEN YHTEYDESSÄ OLEVAT KYSYMYKSET JA VASTAA OHJEEN MUKAAN. VAILLINAISIN TIEDOIN EI KULKULUPAA MYÖNNETÄ.
Ilmoittautumisen peruminen: Lähetä sähköposti: opastuksetÄTtringa.fi
Ilmoittautuminen jonoon: opastuksetÄTtringa.fi
Tiedustelut: Olli Keskikallio: o.a.keskikallioÄTgmail.com, opastuksetÄTtringa.fi

Aamupäivä Hangon lintuasemalla - opastus lintuharrastajille
2026-04-19 09:00 - 12:00
Lähde Hangon lintuasemalle seuraamaan lintujen kevätmuuttoa! Aamupäivä vietetään lintuaseman oppaan seurassa yhdellä maamme tunnetuimmista lintupaikoista kevään muuttolintuja havainnoiden ja lintujen määritykseen keskittyen. Opastus kestää noin 3 tuntia ja mukaan mahtuu 12 lintuharrastajaa.

Oppaana: Aki Aintila
Kokoontuminen: Tulliniemen luontopolun eteläpään näköalakalliolla paikalla, jossa kaksi retkipöytää. Tapaamispaikalle on luontopolun alusta noin 3,7 kilometrin kävelymatka. Näköalapaikka kartalla: Uddskatanin näköalapaikka
Opastuksen kesto: klo 9.00 – 12.00
Opastuksen hinta: 35€ Aikuinen; 17,50€ lapsi (7-18v).
Ilmoittautuminen: Ilmoittautudu mukaan Hangon lintuaseman verkkokaupassa, osallistumismaksu maksettava ilmoittautumisen yhteydessä. Koska verkkokaupassa on saatavilla useita retkiä, muistathan valita oikean päivämäärän!
Lisätietoja: Aamupäivä Hangon lintuasemalla -opastus lintuharrastajille
Tiedustelut: opastukset(ät)halias.fi

Laajalahden lintuopastus Elfvikin lintutornilla
2026-04-19 10:00 - 13:00
Tringan opas päivystää lintutornilla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Villa Elfvikin lintutorni on oivallinen paikka Laajalahden lintujen tarkkailuun. Lintutorni sijaitsee noin 700 metrin mittaisen Villa Elfvikin luontopolun varrella. Tornin vieressä on retkipöytä eväiden syömistä varten. Luontopolku on esteetön. Tornin ensimmäiselle tasolle pääsee myös pyörätuolilla tai lastenrattaiden kanssa. Laajalahden luonnonsuojelualue on osa Natura 2000 -verkostoa ja yksi Suomen merkittävimpiä lintukosteikoita. Parkkipaikka löytyy osoitteesta Elfvikintie 4. Laajalahdelle pääsee helposti myös julkisilla, sillä pikaratikka 15:lla on pysäkki Lahdenpohjassa. Pysäkiltä on matkaa Villa Elfvikin luontotalolle noin 800 metriä. Kehä I:n varrella on myös useita bussipysäkkejä, joilta pääsee kävellen Laajalahdelle.
Opastuspaikka kartalla.
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on paljon hyötyä tulevien tapahtumien suunnittelussa.

Porkkalan lintuviikko: lintuopastus Porkkalan Haahka-lintulavalla
2026-04-19 10:00 - 16:00
Haluatko tietää lisää linnuista tai aloittaa lintuharrastuksen? Vai oletko jo harrastaja ja haluat tavata muita harrastajia? Tule vierailemaan Porkkalan Haahka-lintulavalla. Päivystämme tuttuun tapaan lintulavalla klo 10–16. Lintuviikon oppaat näyttävät havaitsemiaan lajeja ja kertovat linnuista ja harrastamisesta. Haahka-lava on esteetön. Tapahtuman järjestävät yhteistyössä Tringa ja Kirkkonummen ympäristöyhdistys.
Haahka-lavan opastus on kaikille avoin kaikille ja maksuton, ei ilmoittautumista.
Tapahtumapaikka: Omsatuntie 77, Porkkala, Kirkkonummi. Katso sijainti kartalla: Porkkalan Haahka-lava
Lisätietoja Porkkalan lintuviikosta: porkkalanlintuviikko.fi/

Haltialan retki
2026-04-20 13:00 - 15:00
Haltialan iltapäiväretkellä kierretään alueen peltoteitä ja havainnoidaan kevätlintuja. Mikäli retken ajankohtaan osuu hyvää lintumuuttoa, seurataan myös sitä. Kävelyä retkellä kertyy 3-4 km.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisätietoja Tringan retkistä:

Kenelle: Retki on vain Tringan jäsenille, enintään 18 osallistujaa.
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Olli Keskikallio
Retken lähtö: Klo 13, Haltiala/Laamannintien pysäköintialue Vantaanjoen ylittävän Haltialansillan länsipuolella
Lähtöpaikka kartalla
Retken päättyminen: Noin klo 15.
Ilmoittautuminen ja retkimaksu: Alkaen 1.3. klo 9, viimeistään 17.4. seuraavan linkin kautta:
https://tringa.tapahtumiin.fi/fi/events/e/haltialan-retki/699df2cc406203f93e8b456a
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Broändan-Vartiokylänlahden kävelyretki
2026-04-20 18:00 - 20:00
Vuosaaren kirjaston ja Tringan yhteistyössä järjestämällä iltakävelyllä katsellaan ja kuunnellaan Broändan ja Vartiokylänlahden lintuja sekä perehdytään alueen ekologiaan. Ajankohdan lintuja tarkkaillaan aloittelevien lintuharrastajien näkökulmasta. Kävelyä kertyy hiekkateitä enintään 4 km. Jos sinulla on kiikarit, ota ne mukaan.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on avoin kaikille, soveltuu aloitteleville lintuharrastajille
Ei ilmoittautumista
Oppaana: Mikko Salonen, Jukka Hintikka ja Vuosaaren kirjaston henkilökuntaa
Retken lähtö: Klo 18, Kallvikintien ja puron risteyskohta. Huom! Kallvikintien levennys retken lähtöpaikan kohdilla ei ole pysäköinnille sallittu.
Lähtöpaikka kartalla
Retken päättyminen: Noin klo 20, sama paikka

Kallvikin retki
2026-04-21 12:00 - 15:00
Retkellä kierretään Vuosaaren Kallvikin niemenkärki. Vesilinnut ovat pesimäpuuhissa, metsikön konserttia johtavat peipot ja punarinnat. Retkellä kuljetaan hitaasti ja pidetään taukoja. Rauhallista kävelyä retkellä kertyy 2-3 km helppokulkuisia hiekkateitä ja -polkuja. Niemenkärjessä pidetään evästauko.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleisohjeita retkistä:
Kenelle: Retki on vain Tringan jäsenille. Enintään 16 osallistujaa.
Retkimaksu: 15 €
Oppaana: Eero Haapanen
Retken lähtö: Klo 12, Kallvikinniementien eteläpäässä oleva pysäköintipaikka
Lähtöpaikka kartalla
Retken päättyminen: Noin klo 15, sama paikka
Ilmoittautuminen ja retkimaksu: Alkaen 1.3. klo 9, viimeistään 18.4. seuraavan linkin kautta:

Ilmoittaudu klikkaamalla tästä
Peruthan ilmoittautumisesi ellet pääsekään retkelle. Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus, kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Aloittelevan lintuharrastajan retki: Keskuspuiston laululinnut 1 TÄYNNÄ
2026-04-21 18:30 - 20:30
Helsingin Keskupuiston huhtikuun laululinnuista lähes kaikki ovat ilta-aktiivisia. Tällä retkellä opitaan suotuisissa retkioloissa tuntemaan mm. punarinta, yleisimmät rastaat sekä Laakson-Ruskeasuon ikikuusikoiden ylväimmät laulajat, peukaloinen ja rautiainen. Retki sopii erinomaisesti lintuharrastuksen vasta-alkajille. Retkellä kävellään kiva reitti Laakson kallioiden ylitse Ruskeasuolle ja eläinten hautausmaalle Maunulaan saakka. Retki päättyy Metsäläntielle – päätepiste ei siis ole sama kuin aloituspiste. Päätepisteestä on hyvät kulkuyhteydet moneen suuntaan, ja opas opastaa tarvittaessa bussiin Hämeenlinnanväylälle keskustan suuntaan, takaisin aloituspisteeseen. Huomioithan, että retkellä kävellään paikoin hiukan kalliostakin maastoa pitkin, mutta mitenkään vaativasta maastosta ei ole kyse. Kävelyä kertyy noin 5 km. Jos sinulla on kiikarit, ota ne mukaan!
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Kuunteluretket ovat alttiita sateiselle tai tuuliselle säälle. Lue myös yleisohjeet retkistä:
Tringan retket: tietoja ja ohjeita

Kenelle: Aloittelevalle lintuharrastajalle. Retkelle voivat ilmoittautua ei-jäsenet sekä Tringan jäsenistä vuosina 2024-2026 Tringaan liittyneet.
Retkimaksu: Maksuton
Oppaana: Jaakko Aarniala
Retken lähtö: Klo 18.30, Urheilukadun ja Lääkärikadun kulmaus
Lähtöpaikka kartalla
Retken päättyminen: Noin klo 20.30, Metsäläntie
Ilmoittautuminen: Alkaen 1.3. klo 9, viimeistään 19.4. seuraavan linkin kautta:
https://birdlife-lv.creamailer.fi/survey/ijpkcdz8sotxw
Peruthan ilmoittautumisesi ellet pääsekään retkelle. Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Jätäthän koiraystäväsi kotiin.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien retkien suunnittelussa.

Örön kevätretki TÄYNNÄ Voit ilmoittautua jonoon
2026-04-22 - 2026-04-24
Örön linnakesaari on Saaristomeren kansallispuiston helmi. Örö sijaitsee Kemiönsaaren kunnassa, Hiittisten lounaispuolella. Örö on matalalla vesialueella sijaitseva harjusaari, jossa on useita arvokkaita luontotyyppejä ja sen ulkomerellinen sijainti tekee siitä hyvin potentiaalisen lintupaikan.
Örö on lintupaikkana monipuolinen ja yllätyksellinen. Huhtikuun loppu on saaristomerellä vilkasta aikaa. Lukuisat vesilinnut ovat saapuneet rannikolle, kahlaajia, tiiroja, lokkeja ja kihuja tulee jatkuvasti lisää. Myös hyönteissyöjien määrät kasvavat lämpenevien kelien myötä. Eikä sovi unohtaa sitä, että petolintuja ja kurkia muuttaa enenevissä määrin. Örö ja sen ympäristö ovat monelle muuttajalle välietappi. Paikallisia lintuja on vaihtelevia määriä pitkälti sääolosuhteista riippuen. Hyvänä muuttopäivänä Öröstä voi seurata monipuolista ja näyttävää lintukavalkadia.
Kulku Kasnäsiin kimppakyydein. Majoittuminen mukavasti hotelliin 1 tai 2 hengen huoneeseen tai useamman hengen yhteishuoneeseen hostelliin. Voit varata hotellista huonepaikan 2 hh:sta vain mikäli sinulla on jo tiedossa huonekaveri. Saaressa liikutaan enimmäkseen polkupyörillä, joiden vuokra sisältyy retkihintaan.
Tietoa Öröstä:

https://www.luontoon.fi/oro
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Retkiaika ja lähtöpaikka: Lähtö keskiviikkona 22.4. klo 11 Wilson Charterin tilausveneellä Kasnäsin satamasta, Kasnäsintie 1296. Ole paikalla viimeistään klo 10.40. Kasnäsissa on kaksi yleistä pysäköintialuetta, joihin auton voi pysäköidä maksutta. Pysäköintialueet sijaitsevat tien oikealla puolella lähestyttäessä Kasnäsin lauttarantaa. Matka-aika veneellä on noin 45 minuuttia. Paluu Öröstä perjantaina 24.4. klo 14 lähtevällä tilausveneellä.
Retken hinta per henkilö: 620 € (hotelli 1 hh)/ 520 € (hotelli 2 hh)/430 € (hostelli). Retkimaksu sisältää opastuksen, tilausvenekuljetukset Kasnäs-Örö-Kasnäs, majoittumisen 2 yötä, täysihoidon (2 x aamiainen, 3 x lounas, 2 x päivällinen), polkupyörävuokran, saunamaksun, tapaturmavakuutuksen retken ajan. Lisäksi kimppakyytimaksu, joka maksetaan suoraan kuljettajalle. Voit varata majoituksen hotellin 2 hengen huoneessa vain, jos sinulla on tiedossasi huonekaveri. Hotellihuoneissa on oma kylpyhuone, hostellissa on yhteiskäytössä wc:t ja suihkut.
Oppaana: Mikko Salonen (linnut) ja Jaana Sarvala (käytännön järjestelyt)
Ilmoittautuminen ja varausmaksu 100 € alkaen 4.1.26 klo 9, viimeistään 16.3. oheisen linkin kautta:
https://tringa.tapahtumiin.fi/fi/events/e/oron-kevatretki/690e287b8e1d82210b8b456e

Maksa loppumaksu 520 € (1 hh)/420 € (2 hh)/330 € (hostelli) Tringan retkitilille [REDACTED] viimeistään 21.3. Kirjoita loppumaksun viestikenttään ”Örön kevätretki 2026, loppumaksu” ja maksetun osallistujan/osallistujien nimet. Huom! Loppumaksusta ei tule erillistä ilmoitusta. Merkitse maksu kalenteriisi ja maksa ajoissa, niin vältyt maksumuistutuskuluilta.

Ilmoittautumisen peruminen: Lähetä peruutuksesta sähköposti: opastukset(ÄT)tringa.fi.
Peruutus viimeistään 21.3. Maksupalautus =maksettu retkimaksu – (miinus) 15 €.
Peruutus 22.3.- 8.4. Maksupalautus=maksettu retkimaksu -(miinus) 150 €
Peruutus 9.4. tai sen jälkeen: Ei maksupalautusta, ellei saada toinen lähtijä tilalle, jolloin maksupalautus = maksettu retkimaksu -(miinus) 150 €.
Ilmoittautuminen jonoon: Jos retki on täynnä, voit ilmoittautua jonoon: opastukset(ÄT)tringa.fi

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Porkkalan lintuviikko: Pyöräretki Meikolle
2026-04-22 17:00 - 20:00
Tervetuloa retkeilemään upealle Meikon luonnonsojelualueelle lintuharrastaja Nico Niemenmaan kanssa. Meiko on karu ja kirkasvetinen järvi, jota ympäröivissä metsissä on mahdollista havaita mm. metsäkanalintuja, metsätiaisia ja pähkinähakki. Retken järjestävät yhteistyössä Tringa ja Kirkkonummen ympäristöyhdistys.
Reitti: pyöräilemme keskustan juna-asemalta Meiko-järven pääparkkipaikalle. Pyöräily on suuntaansa n. 5,5km. Meikolla kävelemme n. 4,5 km mittaisen matkan. Meikolla vietämme 2 h, jonka aikana pidämme evästauon (n. 20 min). Omat eväät mukaan. Lähtö takaisin rautatieasemalle pyörillä 19.30.
Meikon kierros ei ole esteetön. Reitit ovat luonnonpolkuja ja ne kulkevat kallioilla, jotka voivat olla liukkaita. Poluilla on korkeuseroja. Ota retkelle hyvät kengät. Huomioi pukeutumisessa myös punkit.
Kenelle: Retki on avoin kaikille, mukaan mahtuu enintään 10 osallistujaa ilmoittautumisjärjestyksessä.
Retkimaksu: maksuton.
Oppaana: Nico Niemenmaa, tiedustelut: nikkoni(ät)live.com
Lähtöpaikka: Kirkkonummen rautatieasema, Nummietie 13 klo 17.00. Paluu samaan paikkaan noin klo 20.00.
Ilmoittautuminen: VERKKOILMOITTAUTUMINEN 5.4. klo 9 ALKAEN (klikkaa tästä!)
Lisätietoja Porkkalan lintuviikosta: porkkalanlintuviikko.fi/

Viikin kevätlinnut 7
2026-04-25 07:00 - 10:00
Viikin kevätlinnut -retkisarjan kolmituntisilla retkillä seurataan kevätmuuton etenemistä Viikin alueella ja yritetään saada kokoon 100 eri havaittua lintulajia. Viikin-Vanhankaupunginlahden alue on yksi Tringan alueen monipuolisimmista lintualueista. Viime vuonna lajeja kertyi vastaavalla retkisarjalla yhteensä 121.
Sää- ja lintutilanteen mukaan retki painottuu kiertelyyn tai muutonseurantaan. Retki soveltuu hyvin myös lintuharrastuksen vasta-alkajille. Kaukoputkesta on hyötyä etenkin Vanhankaupunginlahdelle tähytessä mutta kiikareillakin pärjää hyvin. Kulkuväylät ovat helppokulkuisia mutta eivät esteettömiä.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Kalle Meller
Retken lähtö klo 7, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 10, sama paikka
Ilmoittautuminen alkaen 1.3. klo 9, viimeistään 22.4. seuraavan linkin kautta:
https://tringa.tapahtumiin.fi/fi/events/e/viikin-kevatlinnut-7/6980e1f0545baf87108b456b
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Nuuksion Haukkalammen retki TÄYNNÄ
2026-04-25 07:00 - 11:00
Retkellä kierretään Nuuksion Haukkalammen pysäköintialueelta lähtevä noin 2,5 km mittainen helppokulkuinen Punarinnankierros. Reitin varrella on monipuolista metsämaisemaa sekä kolme pittoreskiä lampea. Kuunnellaan keväistä aamukonserttia. Mustalammella on hyvin varusteltu taukopaikka. Hömö- ja töyhtötiaisia näkyy todennäköisesti tällä retkellä. Myös pyy on todennäköinen retkilaji. Viime keväänä muutama onnekas havaitsi retkellä ilveksen!

Retkeläisiä kevään -25 Haukkalammen retkellä kuvasi Juha Ojala

Retkipaikalle on mahdollista päästä aamulla Matinkylän metroasemalta kimppataksilla. Matkan hinnaksi tulee kyytiläismäärästä riippuen noin 20 €. Paluumatkalle on todennäköisesti tarjolla kimppakyytejä. Mikäli haluaisit osallistua kimppataksikuljetukseen, lähetä viesti: opastuksetÄTtringa.fi

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue retkiohjeita myös täältä:
Retkiohjeita
Kenelle: Retki on vain Tringan jäsenille, enintään 14 osallistujaa
Retkimaksu: 22 €. Retkimaksu sisältää opastuksen ja tapaturmavakuutuksen retken ajan. Lisäksi mahdollinen omakustanteinen taksimatka Matinkylä-Haukkalampi.
Oppaana: Juha Ojala
Retken lähtö klo 7, Espoo/Haukkalammentie 32.
Lähtöpaikka kartalla
Retken päättyminen noin klo 11
Ilmoittautuminen ja retkimaksu alkaen 1.3. klo 9, viimeistään 18.4. seuraavan linkin kautta:
https://tringa.tapahtumiin.fi/fi/events/e/nuuksion-haukkalammen-retki/69663900ccbaeec0948b4567
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 14.4., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 15.4. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi. Ilmoita jonovarauksen yhteydessä puhelinnumerosi.

Tiedustelut: opastuksetÄTtringa.fi
Voit antaa retkestä palautetta: retkipalautelomake. Palautteista on paljon hyötyä Tringan tulevien tapahtumien suunnittelussa.

Porkkalan lintuviikko: Kaksikielinen lintu- ja luontoretki Räfsön saarelle
2026-04-25 08:00 - 17:00
Lähde mukaan Räfsön saareen tutustumaan lintuharrastukseen tai oppimaan lisää linnuista ja luonnosta!
Räfsö on seurakunnan saari Kirkkonummen sisäsaaristossa. Räfsö on esteetön kohde. On kuitenkin hyvä huomioida, että retkellä liikutaan kallioilla ja muussa vaihtelevassa maastossa. Päivän aikana on myös mahdollisuus saunoa Räfsön puusaunassa. Muista säänmukainen pukeutuminen ja hyvät kengät, jotka sopivat kallioilla kävelyyn. Huomioi pukeutumisessa myös punkit.
HUOM. Retki ei sisällä kuljetusta lauttarantaan, vaan sinne tulee saapua omalla kyydillä.
Retki on avoin kaikille
Oppaina: Juha Lindy ja Olli Manninen. Oppaat puhuvat suomea ja ruotsia
Paikka: Räfsö, lähtö lauttarannasta (Långholminpolku 22, Kirkkonummi)
Lähdöt lauttarannasta klo 8.00 ja 10.00. Paluu klo 17.
Hinta: 20 € / alle 16-vuotiaat 10 €. Hinta sisältää edestakaisen lauttakuljetuksen, kahvin ja lounaan.
Ilmoittautuminen 11.3.–8.4.
Ilmoittaudu ripeästi, sillä osallistujamäärä on rajallinen. Ilmoittautuminen on sitova.
Ilmoittaudu tästä linkistä

RETKEN OHJELMA
8.00 Lähtö rannasta lautalla, ryhmä 1
10.00 Lähtö rannasta lautalla, ryhmä 2 + kahvi kaikille
12.00 Lounas kaikille
13.30–16.00 Saunavuoroja tai saarikävely
16.00 Lähtökahvit
16.30 Lähtö Räfsöstä lautalla

Retken järjestävät Porkkalan lintuviikon kanssa yhteistyössä Kirkkonummen seurakuntayhtymä, Kirkkonummen ympäristöyhdistys ry ja Helsingin seudun lintutieteellinen yhdistys Tringa ry.
Porkkalan lintuviikon koko ohjelma

Suomenojan lintuharrastuspäivä
2026-04-25 10:00 - 16:00 | Suomenoja/eteläinen lintutorni, Suomenoja/eteläinen lintutorni, Espoo, Finland
Suomenojan lintuharrastuspäivä järjestetään lauantaina 25.4. Espoon Suomenojan eteläisellä lintutornilla klo 10-16. Luvassa on jälleen ohjelmaa kaikenikäisille linnuista ja lintuharrastuksesta kiinnostuneille, kuten lintuopastuksia ja optiikaaesittelyjä. Myös Tringa on mukana tapahtumassa!
Tringan opastamat lintukierrokset Suomenojan lintuharrastuspäivänä:
– Lasten linturetki, lähtö eteläiseltä tornilta klo 10.30
– Kävelyretki altaiden ympäri (kaikenikäisille), lähtö eteläiseltä tornilta klo 11.00
Lisätietoja: suomenoja.fi
Suomenojan lintuharrastuspäivä kokosi lintuharrastajia Suomenojan eteläisen tornin ympärille toukokuussa 2023. Kuva: Tommi Heinonen.

Porkkalan lintuviikko: lintulauantai Porkkalan kansakoululla
2026-04-25 10:00 - 18:00 | Porkkalan vanha kansakoulu, Porkkalantie 1826, Kirkkonummi, 02480, Suomi
Tervetuloa viettämään lintulauantaita Porkkalan kansakoululle!
Päivämäärä: lauantai 25.4.2026 klo 10-18
Paikka: Porkkalan kansakoulu. Parkkeeraus Lähteelän parkkipaikalle (Läntinen Källvikintie 10, Kirkkonummi), josta opasteet Porkkalan kansakoululle (Porkkalantie 1826, Kirkkonummi). Kansakoululle ei voi parkkeerata.
Hinta: maksuton, ei ennakkoilmoittautumista, ei ikärajaa.

Ohjelma:

Pinna Café ja avoimet ovet Porkkalan kansakoululla klo 10–18
Opastettu luontopolku LÄHTEELÄSSÄ klo 10 ja 11
Ääntele kuin lintu -työpaja Porkkalan kansakoululla klo 13–15

Pinna Café ja avoimet ovet Porkkalan kansakoululla klo 10–18
Pop up -kahvila on auki Porkkalan vanhassa kansakoulussa. Tervetuloa tutustumaan historiallisen rakennuksen isoon luokkasaliin, koulun lähimaisemaan, ja tietysti havainnoimaan lintuja.
Opastettu luontopolku LÄHTEELÄSSÄ klo 10 ja 11
Lintuviikon oppaat tarjoavat opastetun lintu- ja luontopolun Porkkalan Lähteelässä. Lähdöt 10.00 ja 11.00 parkkipaikalta. Kävely kestää n. 30–45 min.
Ääntele kuin lintu -työpaja Porkkalan kansakoululla klo 13–15
Työpajassa pääset oppimaan, kuinka muodostaa äänelläsi Suomessa pesivien ja esiintyvien lintujen soidinkutsuja, laulantaa ja varoitusääniä. Työpajassa opit mm. allin, haahkan, kuikan, eri lokkien ja pöllöjen sekä kiirunan ääntelyä. Luvassa kumeutta, ärinää, kuulautta, puputusta, animaatiomaisuutta ja nasaaliutta. Työpaja on kaikille avoin ja se on hauska elämys erilaisiin tapoihin käyttää ääntä.
Työpajaan osallistuttuasi olet lämpimästi tervetullut mukaan Lintukuoro-performanssiin, joka esitetään klo 14.30 Porkkalan kansakoululla. Esitys on demonstraatio työpajan sisällöstä, eikä siitä tarvitse ottaa mitään suorituspaineita. Esityksessä osallistujat imitoivat ohjaajan perässä eri lintujen ääniä. Esityksessä käytetään lintusilmikoita.
Tervetuloa heittäytymään lintujen maailmaan!
Työpajan ohjaa Tuuletar ja Kajos -yhtyeistä tunnettu palkittu laulaja-säveltäjä-laulukouluttaja Sini Koskelainen, jota kiehtoo mm. suomalais-karjalainen kansanperinne, linnut ja ihmisäänen tutkiminen.
sinikoskelainen.com
FACEBOOK
INSTAGRAM
@sini.koskelainen
Lisätietoja: porkkalanlintuviikko.fi/ohjelma-2026/

Suomenojan lintuharrastuspäivä: kävelyretki
2026-04-25 11:00 - 12:15
Suomenojan lintuharrastuspäivän kävelyretkellä kierretään rauhalliseen tahtiin noin kilometrin mittainen lenkki altaiden ympärillä ja tarkkaillaan paikallisia lintuja, joita Suomenojalla näkee lähietäisyydeltä. Retki soveltuu hyvin lintuharrastusta aloitteleville. Jos sinulla on kiikarit, ota ne mukaan.
Kenelle: Retki on avoin kaikille
Retkimaksu: Maksuton
Oppaana: Olli Keskikallio, Heikki Kantola, Niko Aarnio
Retken lähtö: Klo 11, Suomenojan lintualtaan itäreunan lintutornin vierus
Lähtöpaikka kartalla
Retken päättyminen: Noin klo 12.15
Ei ilmoittautumista
Tiedustelut: opastuksetÄTtringa.fi

Opastettu kierros Hangon lintuasemalla
2026-04-25 12:00 - 13:30
Lähde opastetulle kierrokselle Hangon lintuasemalle! Suomen mantereen eteläsimmässä kärjessä on seurattu ja tutkittu lintujen muuttoa jo yli 40 vuoden ajan. Opastettu kierros yleisöltä muutoin suljetulla lintuaseman alueella kestää noin 1,5h ja sen voi varata verkkokaupastamme.
Oppaana: Aki Aintila
Kokoontuminen: Tulliniemen luontopolun eteläpään näköalakalliolla paikalla, jossa kaksi retkipöytää. Tapaamispaikalle on luontopolun alusta noin 3,7 kilometrin kävelymatka. Näköalapaikka kartalla: Uddskatanin näköalapaikka
Opastuksen kesto: klo 12.00 – 13.30
Opastuksen hinta: 18€ Aikuinen; 9€ lapsi (7-18v).
Ilmoittautuminen: Ilmoittautudu mukaan Hangon lintuaseman verkkokaupassa, osallistumismaksu maksettava ilmoittautumisen yhteydessä. Koska verkkokaupassa on saatavilla useita retkiä, muistathan valita oikean päivämäärän!
Lisätietoja: Opastetut kierrosket Hangon lintuasemalla
Tiedustelut: opastukset(ät)halias.fi

Lintuopastus Vihdissä Vanjärven lintutornilla
2026-04-26 05:30
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Vihdissä sijaitseva Vanjärvi on valtakunnallisesti ja jopa kansainvälisesti arvokas lintujärvi, jonka lajisto on poikkeuksellisen runsas. Vanjärvi kuuluu EU:n Natura-suojelualueverkostoon sekä valtakunnalliseen lintuvesien suojeluohjelmaan ja on lisäksi osa Uudenmaan ympäristökeskuksen perustamaa noin 130 hehtaarin suuruista luonnonsuojelualuetta. Järvi on hyvä lintujentarkkailupaikka etenkin keväällä. Järjellä viivähtää silloin isot määrät harmaahanhia, pääosin metsä- ja tundrahanhia. Lisäksi voi nähdä huomattavan määrän joutsenia, muita sorsalintuja ja myös kahlaajia. Petolintujakin on mahdollisuus suotuisan sään sattuessa havaita monipuolisesti.
Vanjärven lintutorni kartalla
Tapahtuma on avoin kaikille. Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan verkkosivujen tapahtumakalenterista.
Tringalla on jäsenilleen käytössä kolme yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerralla enintään kolmeksi päiväksi. Näitä voi myös varata etukäteen. Kaksi kaukoputkista sijaitsee Helsingin Viikissä Lintuvarusteessa (Koetilantie 1 B 5) ja yksi Ruoholahdessa Foto Fennicassa (Itämerenkatu 16). Kiikarit sijaitsevat Lintuvarusteessa ja Foto Fennicassa. Kaukoputkien ja kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainakaukoputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.
Tiedustelut: opastuksetÄTtringa.fi
